As **Comisións de Coordinación e Desenvolvemento Rexional**, CCDR (en portugués *Comissões de Coordenação e Desenvolvimento Regional*) son, segundo o decreto-lei 104/2003 da República Portuguesa, servizos descentralizados da Administración do estado dotados de autonomía administrativa e financeira, encargados de executar medidas favorábeis para o desenvolvemento das respectivas rexións

As CCDR só existen no territorio de Portugal continental.

Creación
--------

As **CCDR** foron creadas en 2003, coa fusión das *Comissões de Coordenação Regional* (CCR) e as direccións rexionais de Ambiente e Ordenamento do Territorio, organismos estes que tampouco pasabam de seren servizos periféricos do Estado central.

> 
> 
> *As CCDR são serviços desconcentrados do Ministério das Cidades, Ordenamento do Território e Ambiente (MCOTA) (actual Ministério do Ambiente, Ordenamento do Território e Energia), dotados de autonomia administrativa e financeira, incumbidos de executar ao nível das respectivas áreas geográficas de actuação as políticas de ambiente, de ordenamento do território, de conservação da natureza e da biodiversidade, de utilização sustentável dos recursos naturais, de requalificação urbana, de planeamento estratégico regional e de apoio às autarquias locais e suas associações, tendo em vista o desenvolvimento regional integrado*.
> Decreto-Lei 104/2003, de 23 de Maio, Artigo 1.º do Capítulo I.
> 

Contodo, antes de 2003, as CCR xa actuaban con funcións semellantes ás das actuais CCDR.

As CCR foran instituídas en 1979, como unha consecuencia das *rexións de planeamento* creadas, en 1969, durante o goberno de Marcelo Caetano, co obxectivo de facer unha distribución rexional equitativa do desenvolvemento obtido polo *III Plano de Fomento*. Inicialmente, as CCR só tiñan apenas funcións de coordunación da actividade dos municípios, pero as súas competencias aumentaron considerabelmente ao longo do final do século XX.

A estrutura organizativa das CCDR é bastante complexa, e comprende un Presidente da CCDR, un consello administrativo, unha comisión de fiscalización e un consello rexional. Nigún destes órganos era elixido directamente, sendo o Presidente da CCDR nomeado polo Goberno portugués por un período de 3 anos.

As CCDR na actualidade
----------------------

Áreas de actuación das CCDR.
A área de actuação das CCDR corresponde enteiramente á das unidades estatísticas NUTS II no continente.

A única excepción é a área da CCDR de Lisboa e Vale do Tejo, onde até 2002 existiu unha NUTS II homónima, que correspondia á área da respectiva CCDR.

Contodo, nese ano, por motivos relacionados coa distribución de fondos comunitarios da Unión Europea, a NUTS II de Lisboa e Vale do Tejo (que estaba constituída por 5 NUTS III), foi extinguida, e o seu territorio foi distribuído entre varias outras NUTS II:

* unha NUTS III foi integrada no Alentejo,
* dúas pasaron á Rexión do Centro
* e as outras dúas pasaron a constitír a nova NUTS II de Lisboa.

Actualmente existen cinco Comisións de Coordinación e Desenvolvemento Rexional, cuxas sedes son as seguintes:

* **CCDR Norte** - Palacete do Campo Alegre, Massarelos, Porto
* **CCDR Centro** - Quinta dos Loios, Santo António dos Olivais, Coímbra
* **CCDR Lisboa e Vale do Tejo** - Edificio Alexandre Herculano, Coração de Jesus, Lisboa
* **CCDR Alentejo** - Edifício Arantes e Oliveira, Malagueira, Évora
* **CCDR Algarve** - Museu Regional, Sé, Faro

Notas
-----

1. 1 2  Web oficial do Goberno de Portugal.
2. ↑  Os *Planos de Fomento* eran os equivalentes portugueses aos *Planes de Desarrollo Económico y Social* españois da época, dirixidos polo ministro Laureano López Rodó.

Véxase tamén
------------

### Outros artigos

* Subdivisións de Portugal